**Dragostea-i cu noi**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dragostea-i o coardă de vioară,

În noapte cântă și-n zi coboară,

Visele-nfloresc în vremea ploioasă,

Cu inima plină de amintiri, duioasă.

Uneori în acorduri line de pian,

Vântul puternic aduce frunzele-n geam,

Iar dragostea nu vrea să se desprindă,

Cum frunzele vor creanga s-o cuprindă.

Tristețile le-alung sau le eliberez,

O inimă curată cu drag eu colorez,

Aduc soare și fluturi plini de voie bună,

Ca dragostea să stea cu noi împreună.

Desprind o parte cu stele din cer,

Ca dragostea să stea-ntr-un vis stingher

Și-n armonia iubirii plutește alene,

Fericirea luminată din a lunii semne.